text: অরিত্রির আত্মহত্যা: ভিকারুননিসার ৩ শিক্ষককে গ্রেফতারে অভিযান | firstnewsbd.com
  অনলাইন ডেস্ক : অরিত্রি অধিকারীকে আত্মহত্যায় প্ররোচনা দেয়ার মামলার আসামি ভিকারুননিসা নূন স্কুল ও কলেজের ভারপ্রাপ্ত অধ্যক্ষসহ তিন শিক্ষককে গ্রেফতারে অভিযান চলছে।
  মামলার তদন্ত কর্মকর্তা ঢাকা মহানগর পুলিশের অতিরিক্ত কমিশনার (গোয়েন্দা) আব্দুল বাতেন এ তথ্য জানিয়েছেন। বুধবার সন্ধ্যার পর মামলাটি তদন্তের দায়িত্ব পান আব্দুল বাতেন। তিনি বলেন, আসামিদের গ্রেফতারে অভিযান চলছে। খুব শিগগিরই তাদের গ্রেফতার করা হবে।
  ভারপ্রাপ্ত অধ্যক্ষ নাজনীন ফেরদৌস, ওই শিক্ষা প্রতিষ্ঠানের প্রভাতি শাখার প্রধান জিনাত আখতার এবং অরিত্রীর শ্রেণি শিক্ষক হাসনা হেনার বিরুদ্ধে মঙ্গলবার রাতে পল্টন থানায় মামলা করেন অরিত্রীর বাবা দিলীপ অধিকারী। ইতিমধ্যে তাদের বিরুদ্ধে ব্যবস্থা নিতে র‌্যাব-পুলিশকে বলেছে শিক্ষা মন্ত্রণালয়।